El Ple aprova diferents mocions, una declaració pel Dia Mundial contra la SIDA i el manifest del Dia Internacional de l’eliminació de la violència contra les dones
2025-07-24

La sessió ordinària del mes de novembre de l’Ajuntament de Burjassot, celebrada el passat dimarts, ha suposat l’aprovació, per part del Ple, de diferents mocions presentades pels grups polítics que el componen, a més d’una Declaració Institucional pel Dia Mundial de la lluita contra la SIDA, secundada per tots els grups, i el manifest del Dia Internacional de l’eliminació de la violència contra les dones, aquest últim secundat pels grups del PSPV-PSOE, PP, Ciudadanos, Compromís i Totes Podem, i el vot en contra de VOX.

Amb els vots a favor de Ciudadanos, grup que presentava la moció, el PSPV-PSOE i Vox i les abstencions del PP, Compromís i Totes Podem, el Ple aprovava la moció per a la reforma i recuperació del Teatre El Progrés, després de l’eliminació del tercer punt d’aquesta.

D’altra banda, amb els vots a favor del PSPV-PSOE, Compromís i Totes Podem i les abstencions de PP, Ciutadans i VOX, s’aprovava el Pla d’Acció per al clima i l’energia sostenibles (PACES), “ratificant el compromís polític de mitigació i adaptació exposades en el Pla”.